Томайты Мæхæмæт

Томайты Мæхæмæт у ирон адæмы хъæбатыр, Ручъы хъæуккаг. 1850-æм азы тох кодта гуырдзиаг феодалтæ Мачабелиты ныхмæ, стæй, гуырдзиаг кънйæзты фæрс чи æрлæууыдысты, уыцы Уæрæсейы империаг хотыхджынты ныхмæ дæрТомайты Мæхæмæт. Газет «Хурзæрин». Куы йæ ахстой, уæд тæрхондон йæ аххосджыныл банымадта, цы хохæгты разтад ацы аз æрцыдис, ууыл. Хаст æрцыдис Томскмæ «æнустæм цæрынмæ»Гутнов Ф. X. Века и люди (Из истории осетинских сел и фамилий). Выпуск 2, Владикавказ 2004.

1868-æм азы Хетæгкаты Леуан (Къостайы фыд) арвыста стыр кънйаз Михаилмæ сæрмагонд фыстæг, æмæ дзы куырдта, цæмæй Мæхæмæты суагъд кæной. Чиновниктæ райдыдтой Мæхæмæты агурын, фæлæ уый сæ къухмæ нæ бафтыд, æмæ куыд фæстæмæ йæ базыдтой, Мæхæмæт 1855-æм азы йæ арвысты бынатæй æбæрæг ранмæ кæй алыгъдис, уый. Адæмон сфæлдыстады дæр баззадысты, Мæхæмæт Сыбырæй кæй алыгъдис, уый тыххæй зарджытæ.

Томайты Мæхæмæты ном баззадис ирон адæмон сфæлдыстады. Йæ ном хæссы Рукъмæ ’ввæхс фæз «Мæхæмæты хæцæн» дæр. 2020-æм азы йæ кадæн Дзæуджыхъæуы активисттæ сæвæрдтой егъау банер фондзуæладзыгон хæдзары къулылБаннер с изображением Махамата Томаева появился во Владикавказе.

 Фиппаинæгтæ 

Категори:Ирыстоны адæмон хъайтартæ
Мæхæмæт
Категори:Ручъы комы зындгонд адæм